Gedagte vir die dag: Die mag van lofFoto: pixabay.com Met my hele hart wil ek U prys, Here. (Psalm 9:2) Beantwoorde gebed moet altyd deur lof gevolg word. Was die Here jou genadig? Loof Hom dan so lank jy lewe. As jy stilbly oor God se genade, maak jy jou skuldig aan ondankbaarheid. As jy vergeet om God te loof, doen jy jouself in met iets wat groot voordeel inhou. Lof is net soos gebed ’n wonderlike manier om geestelik te groei. Dit neem ons laste weg, wek hoop en vermeerder ons geloof. Dit is ’n besielende oefening wat ons pols vinniger laat klop en ons voorberei op nuwe maniere om God mee te dien. Om God te seën vir die goedertierenheid wat ons ontvang het, kan ook dié om ons bevoordeel. Lof is die wonderlikste van al die Christelike take.